2001/610/EY: Komission päätös, tehty 18 päivänä heinäkuuta 2001, eläinten terveyttä koskevista vaatimuksista ja eläinlääkärintodistuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen tehdyn päätöksen 93/195/ETY muuttamisesta (ETA:n kannalta merkityksellinen teksti) (tiedoksiannettu numerolla K(2001) 1953)



Virallinen lehti nro L 214 , 08/08/2001 s. 0045 - 0048



Komission päätös, tehty 18 päivänä heinäkuuta 2001, eläinten terveyttä koskevista vaatimuksista ja eläinlääkärintodistuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen tehdyn päätöksen 93/195/ETY muuttamisesta (tiedoksiannettu numerolla K(2001) 1953) (ETA:n kannalta merkityksellinen teksti) (2001/610/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), sellaisena kuin se on viimeksi muutettuna komission päätöksellä 2001/298/EY(2), ja erityisesti sen 19 artiklan ii kohdan, sekä katsoo seuraavaa: (1) Komission päätöksen 93/195/ETY(3), sellaisena kuin se on viimeksi muutettuna päätöksellä 2001/144/EY(4), mukaisesti rekisteröityjen hevosten jälleentuonti raveja, kilpailuja ja kulttuuritapahtumia varten tapahtuneen tilapäisen maastaviennin jälkeen rajoitetaan hevosiin, jotka ovat olleet alle 30 päivää samaan kyseisen päätöksen liitteessä II määriteltyyn ryhmään kuuluvassa kolmannessa maassa. (2) Jotta yhteisöstä peräisin olevat kilpahevoset voisivat entistä helpommin osallistua eri ryhmiin kuuluvissa kolmansissa maissa eli Australiassa, Kanadassa, Amerikan yhdysvalloissa, Hongkongissa, Japanissa, Singaporessa tai Yhdistyneissä arabiemiirikunnissa pidettäviin kansainvälisiin ryhmä/luokkakilpailuihin, kyseistä määräaikaa olisi pidennettävä niin, että se olisi alle 90 päivää, ja jälleentuonnin rajoittaminen samaan ryhmään kuuluviin maihin tällaisiin kilpailuihin osallistuvien kilpahevosten osalta olisi poistettava. (3) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 93/195/ETY seuraavasti: 1) Artiklaan 1 on lisätty luetelmakohta seuraavasti: "- jotka ovat osallistuneet kansainvälisiin ryhmä/luokkakilpailuihin Australiassa, Kanadassa, Amerikan yhdysvalloissa, Hongkongissa, Japanissa, Singaporessa tai Yhdistyneissä arabiemiirikunnissa ja täyttävät tämän päätöksen liitteessä VIII olevan mallin mukaisessa terveystodistuksessa esitetyt vaatimukset." 2) Lisätään tämän päätöksen liite liitteeksi VIII. 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä heinäkuuta 2001. Komission puolesta David Byrne Komission jäsen (1) EYVL L 224, 18.8.1990, s. 42. (2) EYVL L 102, 12.4.2001, s. 63. (3) EYVL L 86, 6.4.1993, s. 1. (4) EYVL L 53, 23.2.2001, s. 23. LIITE "LIITE VIII >PIC FILE= "L_2001214FI.004603.TIF"> >PIC FILE= "L_2001214FI.004701.TIF"> >PIC FILE= "L_2001214FI.004801.TIF">"